# Rubén Blades

| Rubén Blades |
| --- |
|  |
| Lični podaci |
| Puno ime | Rubén Blades Bellido de Luna |
| Datum rođenja | 16. srpnja 1948.  (1948-07-16) |
| Mjesto rođenja |  Ciudad de Panamá, Panama |
| Alma mater | Univerzitet u Panami Univerzitet Harvard (LL.M) |
| Zanimanje | pravnik, muzičar, političar |
| Supružnik | Luba Mason (v. 2006.) |
| Muzički rad |
| Period aktivnosti | 1970.–*danas* |
| Žanr | * Salsa
* latin jazz
* latin pop
* world
* latin rock
* pop rock
 |
| Instrumenti | * vokal
* marakas
* gitara
 |
| Diskografske kuće | * Fania
* Elektra
* Sony
* Columbia
 |
| Povezani izvođači | * Willie Colón
* Fania All-Stars
 |

**Rubén Blades Bellido de Luna**, poznatiji kao **Rubén Blades** (španski: [ruˈβem ˈblaðes], ali [- ˈblei̯ðs] u Panami i unutar obitelji; Ciudad de Panamá, 16. srpnja 1948.), panamski glazbenik, pjevač, glumac, aktivist i političar, najpoznatiji kao salsa i latin jazz muzičar. Blades je izrazito utjecajan latinoamerički glazbenik te svestran umjetnik, dobitnik 12 Grammyja (od 21 nominacije) te 12 Latin Grammyja. Kao tekstopisac, Blades u svojoj glazbi kombinira sofisticiranost centralnoameričkog stila *nueva canción* te kubanskog stila *nueva trova* s eksperimentalnim tempom i političkom angažiranošću son cubano stila, stvarajući "plesnu glazbu (salsu) za misleće ljude". Iza sebe ima velik broj napisanih hitova, među kojima se ističu "Pedro Navaja" i "El Cantante" (koja će postati najpoznatija pjesma Héctora Lavoea).

Glumačku karijeru započeo je 1983. godine te se, uz povremene veće prekide, pojavljivao u nizu filmova i serija. Debi na filmskom platnu imao je 1983. godine u filmu *The Last Fight*, a značajnije uloge ostvario je u filmovima *Crossover Dreams* (1985.), *The Milagro Beanfield War* (1988.), *The Super* (1991.), *Predator 2* (1990.), *Color of Night* (1994.), *Safe House* (2012.), *The Counselor* (2013.) i *Hands of Stone* (2016.). Uspjeha je imao i na televiziji; za ulogu u seriji *The Josephine Baker Story* (1991.) dobio je tri nominacije za nagradu Emmy, a značajne uloge imao je i u serijama *Crazy from the Heart* (1992.), *The Maldonado Miracle* (2003.) i *Fear the Walking Dead* (2015. – 2017.; 2019. – 2023.), gdje je igrao Daniela Salazara, jednog od glavnih likova u seriji.

Bladesova politička karijera započela je 1990-ih, kada je na općim izborima 1994. godine dobio čak 17% glasova u utrci za predsjednika kao kandidat stranke Pokret Papa Egoró. Od 2004. do 2009. godine bio je ministar turizma pod predsjedništvom Martína Torrijosa.

Blades je svoj američki debi imao 1970. godine na albumu *De Panamá a New York* Petea Rodrigueza i njegovog orkestra. Njegovi najuspješniji albumi su *Rubén Blades y Son del Solar... Live!*, *Amor y Control*, *Caminando*, *Salswing!*, *Son de Panamá*, *Tangos*, *Canciones del Solar de los Aburridos*, *Buscando América*, *El Que la Hace la Paga*, *Escenas*, *Salsa Big Band*, *Metiendo Mano!* te *Siembra* iz 1978. godine. Uz to, surađivao je i s brojnim drugim uspješnim muzičarima kao što su Usher, Elvis Costello, kao solist i gost na pjesmama Michaela Jacksona, Luisa Miguela, Julija Iglesiasa, Rickyja Martina, Juana Gabriela, Laure Pausini i Shakire te s Thalíjom na španjolskoj verziji pjesme "What More Can I Give", koju je Blades preveo i napisao pod naslovom "Todo Para Ti". Sudjelovao je i na brojnim produkcijama drugih latinoameričkih muzičara kao što su pjesme "Almost Like Praying", "Color Esperanza 2020" i "Hoy Es Domingo".

Od 2006. godine u braku je s američkom pjevačicom i glumicom Lubom Mason. Blades je završio pravo na Univerzitetu u Panami te ima LL.M iz međunarodnog prava s Harvarda.

## Reference

## Vanjske veze

* Službeni veb-sajt (`es`)
* Rubén Blades na sajtu IMDb
* Finding aid to Rubén Blades recordings and papers Arhivirano 2025-07-21 na Wayback Machine-u at Isham Memorial Library, Harvard University